Diari Oficial de la Generalitat Valenciana


Sumari del DOGV 7466, del 16-02-2015 (2015/1294)

DECRET 18/2015, de 13 de febrer, del Consell, pel qual aprova el canvi de denominació del municipi de Alquerías del Niño Perdido per la forma bilingüe, en valencià i en castellà, de les Alqueries/Alquerías del Niño Perdido.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7466

Data del DOGV
:   16-02-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/1294


Data del document
:   13-02-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Decret

Correcció d'errades

 Descriptors 

:   * Conselleria de Presidència i Agricultura, Pesca, Alimentació i Aigua
    * Alqueries, les
    * administració local

DECRET 18/2015, de 13 de febrer, del Consell, pel qual aprova el canvi de denominació del municipi de Alquerías del Niño Perdido per la forma bilingüe, en valencià i en castellà, de les Alqueries/Alquerías del Niño Perdido. [2015/1294]  
L'Ajuntament d'Alquerías del Niño Perdido, en la sessió plenària del dia 10 de juliol de 2014, amb els informes previs pertinents i amb el quòrum legalment exigible, va acordar aprovar la modificació del nom actual del municipi i adoptar la nova denominació bilingüe, en valencià i en castellà, de les Alqueries/Alquerías del Niño Perdido.   
  
El Ple de l'Acadèmia Valenciana de la Llengua, en la sessió de 9 de gener de 2015, va acordar informar favorablement sobre el canvi de denominació proposat.   
L'article 15.1 de la Llei 4/1983, de 23 de novembre, de la Generalitat, d'Ús i Ensenyament del Valencià, disposa que correspon al Consell determinar els noms oficials dels municipis de la Comunitat Valenciana.  
  
En atenció de totes estes consideracions, vist l'expedient instruït per l'Ajuntament d'Alquerías del Niño Perdido per a la modificació de la denominació actual del municipi per la forma bilingüe, en valencià i en castellà, de les Alqueries/Alquerías del Niño Perdido, en el qual s'acredita el compliment de les prescripcions exigides per la legislació, a proposta del conseller de Presidència i Agricultura, Pesca, Alimentació i Aigua i amb la deliberació prèvia del Consell, en la reunió del dia 13 de febrer de 2015,  
  
  
DECRETE  
  
Article únic  
El municipi d'Alquerías del Niño Perdido, de la província de Castelló, adopta la denominació bilingüe, en valencià i en castellà, de les Alqueries/Alquerías del Niño Perdido. Les referències que hagen fet a l'antic nom els òrgans de l'Estat i altres organismes públics s'entendran fetes a la nova denominació a partir de la publicació d'este decret en el Boletín Oficial del Estado.  
Contra el present decret, que posa fi a la via administrativa de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades poden interposar els recursos següents:  
  
1. Directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació o publicació d'este decret, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
2. Potestativament, un recurs de reposició davant del Consell, en el termini d'un mes comptat des de l'endemà de la notificació o publicació del present decret, de conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, tenint en compte que no és possible simultaniejar el recurs contenciós administratiu i el recurs potestatiu de reposició.  
  
3. En el cas que la persona interessada siga una administració pública, no es pot interposar cap recurs en via administrativa, sense perjuí del que disposa l'article 44 de la Llei 29/1998, de 13 de juliol, i s'ha de requerir prèviament l'anulació o revocació d'este decret, en el termini de dos mesos comptats des de l'endemà de la notificació o publicació del present decret, tenint en compte que això no n'afecta l'execució, ni interromp els terminis amb vista a la fermesa, ja que no és substitutiu del règim de recursos en via administrativa.   
Tot això sense perjuí que les persones interessades puguen exercir qualsevol altra via que estimen oportuna.  
  
València, 13 de febrer de 2015  
  
El president de la Generalitat,  
ALBERTO FABRA PART  
  
El conseller de Presidència i   
Agricultura, Pesca, Alimentació i Aigua,  
JOSÉ CÍSCAR BOLUFER